EGb 761

EGb 761 ka Ginkgo biloba ekstrakt 761 (extract of Ginkgo biloba 761) on kuivatatud hõlmikpuulehe standardiseeritud ekstrakti kodeeritud nimetus, millel on mõnedele organismidele bioaktiivne toime ja see on mitmete hõlmikpuuleheravimite koostises.
Üsna suur osa paari viimase aastakümne jooksul hõlmikpuule tehtud katsetest on läbi viidi läbi standardiseeritud leheekstraktiga EGb 761, mis on harilikult (atsetooni-vee ekstrakt vahekorras (60 : 40).
EGb 761-e tootmiseks vajalikku toormaterjali – hõlmikpuulehti saadakse erinevates riikidesse rajatud hõlmikpuuistandustest. Hõlmikpuud kasvatatakse lehtede saamiseks peamiselt Hiinas, Prantsusmaal ja USA-s.(Piippo ja Salo 373:2007)

Farmakoloogilised toimed

Leheekstraktil EGb 761 on aktiivne toime, mille tingib kogu lehes olev ainekompleks.
Ekstrakt toimib erinevate seisundite korral erinevatesse elunditesse, ja selle toime, mida on uuritud nii in vivo kui in vitro mudelites, on protektiivne neurodegenratiivsete  
(kaitseb neuroneid nii nekroosi kui apoptoosi korral), sensoorsete ja vaskulaarsete häirete korral nii molekulide, rakkude, kudede tasandil aga ka inimorganismi tervikuna.
Uuringute alusel soodustab hõlmikpuuekstrakt vere ringlust nii peaajus kui jäsemetes.
Hõlmikpuuekstraktis leiduvad flavonoidid ja ginkgoliidid käituvad antioksüdantidena ja alandavad organismis vabade radikaalide hulka.

Toime kesknärvisüsteemi

EGb 761 evib toimeid nii kolinergilistele (seostatakse mäluprotsessidega), dopaminergilistele kui serotonergistele süsteemidele. EGb tõstab peaajus mitmete neurotransmitterite, nagu dopamiini, noradrenaliini ja atsetüülkoliini taset, selle täpseid mehhanisme ei tunta. Tõenäoliselt hoiab EGB 761 ära adrenaliini ja noradrenaliini vabanemise, misläbi evib toimeid peaaegu kogu organismi talitlusele.
Ekstrakti toimel aju veresooned laienevad ja vere ringluse takistus väheneb, see võib ka trombide teket ennetada. Hõlmikpuuekstrakt takistab isheemiliste kahjustuste teket.
Hõlmikpuuekstrakt vähendab vereliblede koaguleerumist, alandab aju kolesterooli- ja glükoosisisaldust.
Ekstrakt soodustab kudedes metaboolseid funktsioone. Hõlmikpuuekstrakt võib mõningal määral takistada nii ealistel kui stressist tingitud põhjustel tekkivat serotoniini aktseptorite vähenemist ajus ja suurendada nende retseptorite sünteesi.
Hõlmikpuuekstrakti toime närvidele on protektiivne, see suurendab närvirakkude aktiivsust ja pikendab nende eluiga. Ta tekitab juurde kohti, mis aktiveeruvad kolinergiliste vahendajaainete mõjul.
Sellel on ühendus GABA-A ja GABA-B retseptoritega, AMPA (kvistsilaat) ja CCK A (koletsüstokiniin). Ginkgoolhapped võivad leevendada ängistust, eriti amentoflavoon mõjutab GABA-bensodiasepiiniretseptoreid. GABA tegevus hipokampuses võib kaasa aidata närvirakkude säilimisele ja leevendada dementsusest põhjustatud mälukaotust. Hõlmikpuuekstrakt võib ära hoida vananemisega kaasneva muskaliinkoliergiliste retseptorite ja α/2-adrenoretseptorite vähenemise hipokampuses.
EGb 761 võib edasi lükata Alzheimeri tõppe haigestunutel mitmete kognitiivsete võimete kiiret langust, inhibeerides Alzheimeri tõve alg- ja keskfaasis tekkivat degeneratsiooni, hoida ja parandada vanurite tähelepanu, keskendumis- ja õppimisvõimet. Hõlmikpuuekstrakt on Alzheimeri tõve aeglustajana osutunud kliinilistes kastetes sama tõhusaks kui sünteetilised kolinesteraasi inhibiitorid (takriin, donepetsilliin, rivastigmiin ja metrifonaat). (Piippo ja Salo, 374:2007)
Hõlmikpuuekstrakt võib mõjuda ainult seenioritele vaid ka noorematele inimestele, parandades nende keskendumisvõimet, lühimälu ja reaktsiooniaega. Mälu parandamiseks on optimaalseimaks kombinatiooniks (ainete tarbimise mõttes) hõlmikpuuekstrakt koos harilikust ženšennist valmistatud preparaatidega. Lisaks kognitiivsetele võimetele võib ekstrakt tõstab ka inimese enesehinnangut oma võimete, meeleolu ja sotsiaalsete oskuste suhtes.  
Ajurabanduse läbielanutel paraneb hõlmikipuuekstrakti tarbimine aju verevarustust, paranevad motoorsed ja vaimsed võimed, mälu, meeleolu ja käitumine. Neile kes kogevad sügavat depressiooni võib ekstrakt soodustada uinumist ja vähendada öiseid ärkamisi, koos ingveriga mansutatuna võib leevendada ängistust. Hõlmikpuuekstraktist üksinda depressiooni ja ängistuse leevendamiseks ilmselt ei piisa, kuid teda võib kasutada koos teiste ravimitega, nii näiteks toimis psühhoosiravim Haldol koos ekstraktiga paremini. (Piippo ja Salo, 375:2007)

Toime endokriinsüsteemi

Hõlmikpuu standardiseeritud ekstrakt võib pärssida   hüpotalamuse-ajuripatsi-neerupealise telje (HPA-telg) suhtlust ja seeläbi ka stressireaktsioone, millega kaasnevad ängistus, masendus ja paanikahood. (Piippo ja Salo, 376:2007) Hõlmikpuu alandab glükokoritkoidide (sünteesitakse neerupealise koores) (ka stressihormoonid) sünteesi– depressiooni ajal eritub rohkem stressihormoone. Hõlmikpuuekstrakt hoiab ära stressiga seotud 5HTiA-retseptorite tundlikkuse languse.

Toime suguelundkonda

Hõlmikpuuekstrakti kasutamine avaldab selgeid toimeid ka nii meeste kui naiste seksuaalelule – suurendades seksuaaliha, seksuaalset erutust ja orgasmi.
Meestele toimib ekstrakt soodsalt vere voolamisele peenise korgaskehas aga see võib toimida ka ateroskleroosi või mõne antidepressandi põhjustatud impotentsuse või seksuaalse võimetuse korral.
Ekstrakt sobib ka migreeni, menstruatsioonihäirete, menopausi vaeguste, kõrgmäestikutõve ja vanuritel peapöörituse korral. (Piippo ja Salo 375:2007)

Annustamine

Soovitatav päevaannus on 120 kuni 240 mg kuiv-ekstrakti. Kui soovite seksi intensiivsemaks muuta siis tuleks võtta 1 tund enne seksuaalvahekorda tavalisest suurem annus. Tõhusaimaks peetakse just standardiseeritud leheekstrakte (50:1), mis sisaldavad vähemalt 24% flavonoide, 6% terpeenlaktoone ja 3,1% ginkoliide A, B, C ja J, 29% bilobaliide ja kuni 5 ppm ginkoolhappeid.

Hoiatus

Enamasti ei ole hõlmikpuuekstrakti manustamised kaasa toonud tõsiseid kõrvalmõjusid. On teatatud seedehäiretest, peapööritusest, südame rütmihäiretest, peavalust ja silmaverejooksust.
Ei soovitata kasutada koos MAO-blokaatoritega, aspiriini ja verevedeldajatega, nende ainete toime tugevneb ja võib esile kutsuda verejooksu. (Piippo ja Salo, 376:2007)

Uuringud

EGb 761 on in vitro ja in vivo katsetes avaldanud inimese rinnavähi rakkudele inhibeerivat toimet.
Hõlmikpuuekstrakt ( 50 mg) koos ameerika ženšenni ekstraktiga (200 mg) võib parandada lapseea tähelepanu- ja aktiivsushäire sümptomeid lastel vanuses 3 kuni 17 aastat.

Ajalugu

EGb 761-e turustamine sai alguse 1977. aastal, kui Saksa farmaatsiaettevõte Dr. Willmar Schwabe GmbH & Co. selle müügiga algust tegi.